**Praktiskā darba uzdevums kursā “Datu bāzes I”**

**2020./2021. m.g. pavasara semestrī.**

Dalībnieki:

gt20010 - Georgs Toliašvili

Biznesa problēmas formulējums

Mūsdienās katram veikalam vajadzētu būt interneta versijai. Īpaši, aktuāli tas ir šobrīd, valstī izsludinātās COVID-19 ārkārtas situācijas dēļ. Tāpēc es esmu izlēmis izveidot savu interneta veikalu, lai varētu to izmantot savam portfolio. Precīzāk, es vēlos izveidot elektroierīču interneta veikalu. Šo praktisko darbu es apvienošu ar tīmekļa tehnoloģiju kursa pēdējo darbu. Interneta veikalam izveidošu nelielu lietotāja saskarni, kas attēlos preces no datu bāzes, lai lietotājs varētu atrast sev nepieciešamo preci, tiks izveidots meklēšanas lauks, preču kategorijas un papildus filtri preču kategorijās, papildus informācija ir izlasāma biznesa noteikumu sadaļā. Izveidošu arī lietotāju reģistrāciju un autorizāciju, kas atļaus saglabāt informāciju, piemēram, par lietotāju grozu un iepriekšējiem pirkumiem. Lietotāji varēs pievienot vairākas piegādes adreses, kā arī vairākas norēķinu kartes, izveidojot pasūtījumu, lietotājs varēs izvēlēties uz kuru no ievadītājām adresēm tas tiks sūtīts, kā arī kura no ievadītajām norēķinu kartēm tiks izmantota pasūtījuma apmaksai. Pasūtījumus varēs izveidot tikai, ja lietotājs ir autorizējies. Šim darbam plānoju izmantot šādas tehnoloģijas: PHP (Laravel), HTML, CSS, JavaScript, Microsoft SQL Server.

Biznesa prasības:


* Lai preces varētu attēlot mājaslapā datubāzē ir nepieciešami dati par precēm, kā arī papildus informācija par tām, piemēram, televizoram, ekrāna izmērs (collās), ekrāna izšķirtspēja u.tml., kad lietotājs uzklikšķina uz preces.
* Datubāzē jāsaglabā informācija par lietotāju, piemēram, e-pasta adrese, parole, vārds un uzvārds.
* Jāsaglabā arī informācija par lietotāja iepriekšējiem pasūtījumiem.

Biznesa noteikumi:

* Lietotājiem jābūt iespējai iegūt papildus informāciju par preci, uz tās uzklikšķinot.
* Varēs izveidot savu personīgo kontu, kurā lietotāji redzēs savus iepriekšējos pasūtījumus.
* Tiks piedāvāta meklēšanas funkcija, lai atrastu sev nepieciešamās preces.
* Būs iespēja pievienot preces iepirkuma grozam, kā arī pārskatīt visas preces, kas atrodas grozā.
* Varēs filtrēt preces ar kategoriju palīdzību, piemēram, datora komponentes, sadzīves tehnika u.tml.
* Lietotāja kontam varēs pievienot vairākas norēķinu kartes, kā arī adreses.
* Lietotājam būs iespēja filtrēt preces noteiktā kategorijā pēc noteiktiem filtriem, piemēram, preces nosaukums no A līdz Z vai otrādi, preces cena no augstākās uz zemāko vai otrādi, kā arī filtrēšana pēc populārākās preces, kas tiek noteikta pēc tā, cik daudz pasūtījumos šī prece ir sastopama.

[Datubāzes modeļi](https://drive.google.com/file/d/15_CKVg4nG8GsWlf6sOqosyLBF6qlij5H/view?usp=sharing)

Konceptuālais modelis



**Loģiskais modelis**

